stanford-oval/wikipedia huggingface dataset:
อีเดน ออฟ ดิ อีสท์
แหล่งข้อมูลอื่น

เว็บไซต์อย่างเป็นทางการ
Eden of the East เก็บถาวร 2009-04-06 ที่ เวย์แบ็กแมชชีน at Production I.G
ข้อมูล Eden of the East จากบล็อกของจ่ากบ เก็บถาวร 2009-04-21 ที่ เวย์แบ็กแมชชีน
การก่อวินาศกรรมโดยขีปนาวุธ
ตราสัญลักษณ์ของผู้ถูกเลือกทั้ง 12 คน
ตราระบบคำสั่ง Juiz
ตำบลบ้านโขด

| ตำบลบ้านโขด |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ban Khot
ตำบลบ้านโขดที่ตั้งของตำบลบ้านโขด
พิกัด: 13°22′31.4″N 100°59′15.0″E﻿ / ﻿13.375389°N 100.987500°E﻿ / 13.375389; 100.987500
ประเทศ: ไทย
จังหวัด: ชลบุรี
อำเภอ: เมืองชลบุรี
ประชากร (2566)
 • ทั้งหมด: 5,471 คน
รหัสไปรษณีย์ : 20000
รหัสภูมิศาสตร์: 200103
 ส่วนหนึ่งของสารานุกรมประเทศไทย
บ้านโขด เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองชลบุรี
ประวัติ

เดิมพื้นที่บริเวณนี้มีคลองเล็ก ๆ สายหนึ่ง มีต้นน้ำอยู่บริเวณสี่แยกทางไปพนัสนิคมไหลมาตามทางเกวียนผ่านหน้าวัดโพธิ์และที่ปลายคลองจะไหลลงสู่อ่าวไทย จึงทำให้พื้นที่บริเวณนี้เกิดจากน้ำที่ทำการชะดินมาทับถมจนเป็นเนินโขดและเรียกพื้นที่บริเวณนี้ว่า คลองบ้านโขด ปัจจุบันมีชื่อเรียกว่า คลองสังเขป
ที่ตั้งและอาณาเขต

ตำบลบ้านโขดมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดกับตำบลบางทราย (อำเภอเมืองชลบุรี)
ทิศตะวันออก ติดกับตำบลบ้านสวน (อำเภอเมืองชลบุรี)
ทิศใต้ ติดกับตำบลมะขามหย่ง (อำเภอเมืองชลบุรี)
ทิศตะวันตก ติดกับอ่าวไทย
ชุมชน

ชุมชนในตำบลบ้านโขดมี 8 ชุมชน ได้แก่
ชุมชนบ่อหลังบ้าน
ชุมชนหลังวัดน้อย
ชุมชนราษฎร์ประสิทธิ์
ชุมชนโพธิ์พิพิธ
ชุมชนจิตต์ประสาน
ชุมชน 3 อ.
ชุมชนชลธารสำราญรมย์
ชุมชนเทพประสาท
ประชากร

จากการสำรวจเมื่อปี พ.ศ. 2566 ตำบลบ้านโขดมีประชากรทั้งสิ้น 5,471 คน รายละเอียดตามตารางมีดังนี้
| ส่วน | ชาย | หญิง | รวม | จำนวนบ้าน |
| --- | --- | --- | --- | --- |
| ตำบลบ้านโขด | 2,584 | 2,887 | 5,471 | 2,647 |
| รวม | 2,584 | 2,887 | 5,471 | 2,647 |
ที่มา: สำนักบริหารการทะเบียน กรมการปกครอง
สถานที่สำคัญ

วัดโพธิ์
วัดน้อย
แหล่งข้อมูลอื่น

เว็บไซต์เทศบาลเมืองชลบุรี
| ด ค กตำบลในจังหวัดชลบุรี |
| --- | --- | --- |
| อำเภอเมืองชลบุรี |  คลองตำหรุ  ดอนหัวฬ่อ  นาป่า  บางทราย  บางปลาสร้อย  บ้านโขด  บ้านปึก  บ้านสวน  มะขามหย่ง  สำนักบก  เสม็ด  แสนสุข  หนองข้างคอก  หนองไม้แดง  หนองรี  ห้วยกะปิ  เหมือง  อ่างศิลา  |  |
| อำเภอบ้านบึง |  คลองกิ่ว  บ้านบึง  มาบไผ่  หนองชาก  หนองซ้ำซาก  หนองบอนแดง  หนองไผ่แก้ว  หนองอิรุณ  |  |
| อำเภอหนองใหญ่ |  เขาซก  คลองพลู  หนองเสือช้าง  หนองใหญ่  ห้างสูง  |  |
| อำเภอบางละมุง |  เขาไม้แก้ว  ตะเคียนเตี้ย  นาเกลือ  บางละมุง  โป่ง  ตำบลหนองปรือ  หนองปลาไหล  ห้วยใหญ่  |  |
| อำเภอพานทอง |  โคกขี้หนอน  บ้านเก่า  พานทอง  มาบโป่ง  หนองกะขะ  หนองตำลึง  หนองหงษ์  หน้าประดู่  |  |
| อำเภอพนัสนิคม |  กุฎโง้ง  โคกเพลาะ  ท่าข้าม  ทุ่งขวาง  นามะตูม  หมอนนาง  นาวังหิน  บ้านช้าง  บ้านเซิด  พนัสนิคม  ไร่หลักทอง  วัดโบสถ์  วัดหลวง  สระสี่เหลี่ยม  หนองขยาด  หนองปรือ  หนองเหียง  หน้าพระธาตุ  หัวถนน  |  |
| อำเภอศรีราชา |  เขาคันทรง  ทุ่งสุขลา  บ่อวิน  บางพระ  บึง  ศรีราชา  สุรศักดิ์  หนองขาม  |  |
| อำเภอเกาะสีชัง |  ท่าเทววงษ์  |  |
| อำเภอสัตหีบ |  นาจอมเทียน  บางเสร่  พลูตาหลวง  สัตหีบ  แสมสาร  |  |
| อำเภอบ่อทอง |  เกษตรสุวรรณ  ธาตุทอง  บ่อกวางทอง  บ่อทอง  พลวงทอง  วัดสุวรรณ  |  |
| อำเภอเกาะจันทร์ |  เกาะจันทร์  ท่าบุญมี  |  |
สายพิคะดิลี

| พิคะดิลี |
| --- | --- |

สายพิคะดิลี ที่สถานีรัสเซลสแควร์
ข้อมูลทั่วไป
จำนวนสถานี: 53
สีบนแผนที่: น้ำเงิน
เว็บไซต์: tfl.gov.uk/tube/route/piccadilly/ 
การดำเนินงาน
รูปแบบ: ระบบขนส่งมวลชนเร็ว
ระบบ: รถไฟใต้ดินลอนดอน
ศูนย์ซ่อมบำรุง:   ค็อกฟอสเตอร์  นอร์ธฟิลด์ 
ขบวนรถ: 1973 Stock
ผู้โดยสาร: 210.169 ล้านคน (2011/12)
ประวัติ
เปิดเมื่อ: 15 ธันวาคม 1906; 117 ปีก่อน (1906-12-15)
ส่วนต่อขยายล่าสุด: 27 มีนาคม 2008
ข้อมูลทางเทคนิค
ระยะทาง: 45.96 mi (73.97 km)
ลักษณะทางวิ่ง: ระดับลึก
รางกว้าง: 1,435 mm (4 ft 8 1⁄2 in) สแตนดาร์ดเกจ
ภาพรถไฟฟ้าสายพิคคาดิลลี่
สายพิคะดิลี่ ในรถไฟใต้ดินลอนดอน สีประจำเส้นทางคือสีน้ำเงิน มีผู้โดยสารมากเป็นอันดับที่ 4 ในระบบ คือ 210,000,000 คนต่อปี วิ่งทิศเหนือไปตะวันตก มีจำนวน 53 สถานี โดยมี 25 สถานีอยู่ใต้ดิน ยาวเป็นอันดับที่ 2 ในระบบรองจาก สายเซ็นทรัล มีจำนวนสถานีมากที่สุดเป็นอันดับที่ 2 รองจาก สายดิสทริกต์ โดยสายนี้สามารถเชื่อมต่อกับท่าอากาศยานลอนดอนฮีทโธรว์ได้
แหล่งข้อมูลอื่น

"Piccadilly line facts". www.tfl.gov.uk. Transport for London. คลังข้อมูลเก่าเก็บจากแหล่งเดิมเมื่อ 2014-02-10. สืบค้นเมื่อ 12 April 2011.
"The Piccadilly Line – History". www.krysstal.com. KryssTal. สืบค้นเมื่อ 12 April 2011.
"Underground Journeys: Changing the face of London Underground Illustrated history of the Piccadilly line 1920-1930s". www.architecture.com. Royal Institute of British Architects. คลังข้อมูลเก่าเก็บจากแหล่งเดิมเมื่อ 2011-05-04. สืบค้นเมื่อ 19 February 2011.
Geographically accurate path of the Piccadilly line
ตำบลบางปลาสร้อย

| ตำบลบางปลาสร้อย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Pla Soi
ตำบลบางปลาสร้อยที่ตั้งของตำบลบางปลาสร้อย
พิกัด: 13°22′10.69″N 100°59′0.09″E﻿ / ﻿13.3696361°N 100.9833583°E﻿ / 13.3696361; 100.9833583
ประเทศ: ไทย
จังหวัด: ชลบุรี
อำเภอ: เมืองชลบุรี
ประชากร (2566)
 • ทั้งหมด: 12,613 คน
รหัสไปรษณีย์ : 20000
รหัสภูมิศาสตร์: 200101
 ส่วนหนึ่งของสารานุกรมประเทศไทย
บางปลาสร้อย เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองชลบุรี ซึ่งเป็นที่ตั้งของสถานที่สำคัญทางราชการ เช่น ศาลากลางจังหวัดชลบุรี ที่ว่าการอำเภอเมืองชลบุรี ศาลจังหวัดชลบุรี โรงเรียนชลกันยานุกูล เป็นต้น
ที่มาของชื่อ

ที่มาของชื่อเรียกตำบลบางปลาสร้อยเนื่องจากมีคลองสายหนึ่ง ซึ่งมีต้นน้ำจากเขาเขียวอยู่ทางทิศใต้ของอำเภอเมืองชลบุรีในปัจจุบัน ไหลมาลงทะเลในตำบลนี้และปรากฎว่าในคลองนี้มีปลาชนิดหนึ่งที่ชื่อว่า "ปลาสร้อย" เป็นจำนวนมาก ชาวบ้านจึงเรียกหมู่บ้านนี้ว่า "บ้านบางปลาสร้อย" ซึ่งคำว่า "บาง" หมายถึง หมู่บ้านนั่นเอง
ประวัติ

เมืองบางปลาสร้อยแต่ก่อนชาวบ้านในพื้นที่และคนต่างถิ่นเรียกพื้นที่นี้กันว่าบางปลาสร้อย คนจีนเรียก "มั่งก้ะส่วย"  ในขณะที่เอกสารทางราชการเรียกพื้นที่ดังกล่าวว่าชลบุรี มาตั้งแต่ปี พ.ศ. 1919 เอกสารทางราชการมาปรากฏชื่อเมืองบางปลาสร้อยอีกครั้งในปี พ.ศ. 2459 ซึ่งตรงกับสมัยพระบาทสมเด็จพระมงกุฎเกล้าเจ้าอยู่หัว (รัชกาลที่ 6) กระทรวงมหาดไทยได้ดำเนินการขอเปลี่ยนคำเรียกหน่วยการปกครองส่วนภูมิภาคจาก "เมือง" เป็น "จังหวัด" และเปลี่ยนตำแหน่งผู้ว่าราชการเมือง เป็นผู้ว่าราชการจังหวัดพร้อมทัังขอเปลี่ยนชื่ออำเภอตามชื่อตำบลที่เป็นที่ตั้งที่ว่าการอำเภอ พระบาทสมเด็จพระเจ้าอยู่หัวมีพระราชหัตถเลขาตอบมาว่า "นามอำเภอบางแห่งเป็นนามเมือง หรือ สถานที่มีตำนานควรคงไว้ตามเดิม นอกจากนั้นให้เปลี่ยนไปตามที่เสนอ..." ด้วยเหตุนี้เมืองชลบุรีจึงเปลี่ยนเป็นจังหวัดชลบุรี อำเภอเมือง เปลี่ยนเป็น อำภอบางปลาสร้อย ปัจจุบันบางปลาสร้อยเป็นเพียงชื่อตำบลหนึ่งในเขตอำเภอเมืองชลบุรี
ตามหลักฐานทางประวัติศาสตร์ในสมัยกรุงศรีอยุธยา ชุมชนบางปลาสร้อยปรากฏนามอยู่ในแผนที่ไตรภูมิสมัยอยุธยา เป็นชุมชนที่พัฒนาขึ้นกลายมาเป็นเมืองท่าภายหลังจากเมืองศรีพโล ที่เป็นเมืองท่าจอดพักเรือสินค้าทางทะเล บนเส้นทางการค้าทางทะเลระหว่างอาณาจักรอยุธยากับนานาชาติ หลังจากชายฝั่งทะเลของเมืองศรีพโล ถูกโคลนเลนพัดพาจากปากน้ำบางปะกงทับถมจนตื้นเขิน เรือไม่สามารถจอดเทียบท่าได้เหมือนแต่เดิม ท่าจอดพักขนถ่ายสินค้าจึงถูกเลื่อนตัวมาที่ชุมชนบางปลาสร้อยแทน ซึ่งในสมัยอยุธยาการค้ากับชาวต่างชาติเฟื่องฟูมาก เมืองบางปลาสร้อยจึงเริ่มเป็นที่รู้จักของชาวต่างชาติจำนวนมากที่เดินทางเข้ามาทำการค้าขาย จากการที่มีเรือสินค้าของนานาประเทศมาจอดพักขนถ่ายสินค้า ซื้อเสบียงอุปโภค บริโภค และซ่อมบำรุงเรือทั้งขาเข้าและขาออกจากอาณาจักรอยุธยา บางปลาสร้อยจึงเกิดความมั่งคั่งและมีความหลากหลายของผู้คนจากหลายเชื้อชาติทั้งชาวไทย ชาวอินเดีย และชาวจีน
ในสมัยกรุงธนบุรี พระเจ้ากรุงธนบุรีได้มีการแต่งตั้งให้พระชลบุรีศรีมหาสุมทร (หวัง สมุทรานนท์) ดำรงตำแหน่งเจ้าเมืองชลบุรี ระหว่างการปกครองเมืองชลบุรีด้วยความสามารถ ทำให้ชลบุรีเป็นหัวเมืองชายทะเลที่มีชื่อในสมัยนั้น ประกอบกับการค้าระหว่างไทย จีน มีความเจริญรุ่งเรืองขึ้นมา ทำให้มีการอพยพย้ายถิ่นฐานของชาวจีนเข้ามาอยู่อาศัยในชุมชนบริเวณบางปลาสร้อยเป็นจำนวนมาก โดยจะมีการสร้างที่อยู่อาศัยติดอยู่กับบริเวณริมชายฝั่งทะเล เนื่องจากในช่วงเวลานี้บางปลาสร้อยยังมีสถานะเป็นเมืองท่า ขนถ่ายสินค้าที่จอดพักเรือของชาวต่างชาติที่เข้ามาติดต่อค้าระหว่างประเทศ
ที่ตั้งและอาณาเขต

ตำบลบางปลาสร้อยมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดกับตำบลมะขามหย่ง (อำเภอเมืองชลบุรี)
ทิศตะวันออก ติดกับตำบลบ้านสวน (อำเภอเมืองชลบุรี)
ทิศใต้ ติดกับตำบลบ้านสวน (อำเภอเมืองชลบุรี)
ทิศตะวันตก ติดกับอ่าวไทย
ชุมชน

ชุมชนในตำบลบางปลาสร้อยมี 11 ชุมชน ได้แก่
ชุมชนท้ายบ้าน 1
ชุมชนท้ายบ้าน 2
ชุมชนท่าเรือพลี
ชุมชนหลังวัดต้นสน-วัดเนิน
ชุมชนวัดป่า
ชุมชนหลังตลาดบุรีบริบาล
ชุมชนบ้านสะพานบางปลาสร้อย
ชุมชนรอบโรงเรียนเทศบาลวัดกำแพง
ชุมชนอพอลโล่ร่วมใจ
ชุมชนนพรัตน์เทศบาลร่วมใจ
ชุมชนวัดใหญ่-วัดใหม่ร่วมใจพัฒนา
ประชากร

จากการสำรวจเมื่อปี พ.ศ. 2566 ตำบลบางปลาสร้อยมีประชากรทั้งสิ้น 12,613 คน รายละเอียดตามตารางมีดังนี้
| ส่วน | ชาย | หญิง | รวม | จำนวนบ้าน |
| --- | --- | --- | --- | --- |
| ตำบลบางปลาสร้อย | 5,955 | 6,658 | 12,613 | 7,323 |
| รวม | 5,955 | 6,658 | 12,613 | 7,323 |
ที่มา: สำนักบริหารการทะเบียน กรมการปกครอง
สถานที่สำคัญ

วัดใหญ่อินทาราม
วัดต้นสน
วัดเทพพุทธาราม
หอพระพุทธสิหิงค์
สะพานชลมารควิถี
โรงเรียนชลกันยานุกูล
แหล่งข้อมูลอื่น

เว็บไซต์เทศบาลเมืองชลบุรี
| ด ค กตำบลในจังหวัดชลบุรี |
| --- | --- | --- |
| อำเภอเมืองชลบุรี |  คลองตำหรุ  ดอนหัวฬ่อ  นาป่า  บางทราย  บางปลาสร้อย  บ้านโขด  บ้านปึก  บ้านสวน  มะขามหย่ง  สำนักบก  เสม็ด  แสนสุข  หนองข้างคอก  หนองไม้แดง  หนองรี  ห้วยกะปิ  เหมือง  อ่างศิลา  |  |
| อำเภอบ้านบึง |  คลองกิ่ว  บ้านบึง  มาบไผ่  หนองชาก  หนองซ้ำซาก  หนองบอนแดง  หนองไผ่แก้ว  หนองอิรุณ  |  |
| อำเภอหนองใหญ่ |  เขาซก  คลองพลู  หนองเสือช้าง  หนองใหญ่  ห้างสูง  |  |
| อำเภอบางละมุง |  เขาไม้แก้ว  ตะเคียนเตี้ย  นาเกลือ  บางละมุง  โป่ง  ตำบลหนองปรือ  หนองปลาไหล  ห้วยใหญ่  |  |
| อำเภอพานทอง |  โคกขี้หนอน  บ้านเก่า  พานทอง  มาบโป่ง  หนองกะขะ  หนองตำลึง  หนองหงษ์  หน้าประดู่  |  |
| อำเภอพนัสนิคม |  กุฎโง้ง  โคกเพลาะ  ท่าข้าม  ทุ่งขวาง  นามะตูม  หมอนนาง  นาวังหิน  บ้านช้าง  บ้านเซิด  พนัสนิคม  ไร่หลักทอง  วัดโบสถ์  วัดหลวง  สระสี่เหลี่ยม  หนองขยาด  หนองปรือ  หนองเหียง  หน้าพระธาตุ  หัวถนน  |  |
| อำเภอศรีราชา |  เขาคันทรง  ทุ่งสุขลา  บ่อวิน  บางพระ  บึง  ศรีราชา  สุรศักดิ์  หนองขาม  |  |
| อำเภอเกาะสีชัง |  ท่าเทววงษ์  |  |
| อำเภอสัตหีบ |  นาจอมเทียน  บางเสร่  พลูตาหลวง  สัตหีบ  แสมสาร  |  |
| อำเภอบ่อทอง |  เกษตรสุวรรณ  ธาตุทอง  บ่อกวางทอง  บ่อทอง  พลวงทอง  วัดสุวรรณ  |  |
| อำเภอเกาะจันทร์ |  เกาะจันทร์  ท่าบุญมี  |  |
ทะเลฟิลิปปิน

ทะเลฟิลิปปิน
ทะเลฟิลิปปิน (ตากาล็อก: Dagat Pilipinas; อังกฤษ: Philippine Sea) ตั้งอยู่ทางทิศตะวันออกเฉียงเหนือของประเทศฟิลิปปินส์ เป็นส่วนหนึ่งของมหาสมุทรแปซิฟิกเหนือ มีร่องลึกได้แก่ ร่องลึกฟิลิปปินเทรนซ์และมาเรียนาเทรนซ์ ที่เป็นจุดลึกที่สุดในโลก
20°0′N 130°0′E﻿ / ﻿20.000°N 130.000°E﻿ / 20.000; 130.000
ทักษะแห่งศตวรรษที่ 21

เค้าโครงการเรียนรู้ในคริสต์ศตวรรษที่ 21
ทักษะแห่งศตวรรษที่ 21 (อังกฤษ: 21st century skills) ประกอบด้วยทักษะ ความสามารถ และการจัดการเรียนรู้ซึ่งนักการศึกษา ผู้นำธุรกิจ นักวิชาการ และหน่วยงานรัฐบาลมองว่าจำเป็นต่อการประสบความสำเร็จในสังคมและการงานในคริสต์ศตวรรษที่ 21 ขบวนการนี้เน้นไปที่ทักษะที่ผู้เรียนควรทำได้เพื่อเตรียมพร้อมต่อการเปลี่ยนแปลงที่รวดเร็วในสังคมแบบดิจิทัล ซึ่งในช่วงปลายคริสต์ศตวรรษที่ 20 ต่อคริสต์ศตวรรษที่ 21 สังคมมีการเปลี่ยนแปลงอย่างมากทั้งในด้านของเศรษฐกิจและเทคโนโลยี สร้างผลกระทบให้กับการทำงาน และนั่นทำให้เกิดความต้องการระบบการศึกษาที่เตรียมผู้เรียนให้พร้อมกับการทำงานนั้น ในคริสต์ทศวรรษ 1980 รัฐบาล นักการศึกษา ผู้จ้างงานรายใหญ่ต่างออกรายงานระบุทักษะสำคัญและกลยุทธ์การดำเนินงานเพื่อเป็นลู่ทางให้ผู้เรียนและคนทำงานมุ่งสู่ความต้องการของสังคมและการทำงานที่เปลี่ยนไป ทักษะหลายอย่างเหล่านั้นเกี่ยวข้องกับการเรียนรู้เชิงลึก เพื่อให้ผู้เรียนมีทักษะการให้เหตุผล การแก้ปัญหาซับซ้อนและการทำงานเป็นกลุ่ม ทักษะเหล่านี้แตกต่างจากทักษะทางวิชาการแบบดั้งเดิมที่เน้นองค์ความรู้เป็นฐาน
เดอะครูว์ (วิดีโอเกม)

| เดอะครูว์ |
| --- | --- |

ผู้พัฒนา: Ivory Tower Ubisoft Reflections
ผู้จัดจำหน่าย: ยูบิซอฟต์
กำกับ: Stephane Beley Julian Gerighty
อำนวยการผลิต: Ahmed Boukhelifa Stephane Beley Richard Blenkinsop Cristian Pana Will Musson
ออกแบบ: Craig Lawson
โปรแกรมเมอร์: Didier Blanché Darryn Robson
ศิลปิน: Beniot Boucher David Guillaume Jean-Luc Damieux-Verdeau
แต่งเพลง: Joseph Trapanese
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์ 360 เอกซ์บอกซ์วัน
วางจำหน่าย: 2 ธันวาคม 2014
แนว: แข่งรถ
รูปแบบ: ผู้เล่นคนเดียว, หลายผู้เล่น
เดอะครูว์ (อังกฤษ: The Crew) เป็นเป็นวิดีโอเกมออนไลน์แนวแข่งรถ พัฒนาโดยไอวอรี่ทาวเวอร์ และยูบิซอฟต์รีเฟลกซ์ชัน และจัดจำหน่ายโดยยูบิซอฟต์ สำหรับเครื่องเพลย์สเตชัน 4, เอกซ์บอกซ์วัน และ ไมโครซอฟท์ วินโดวส์ และมีการพอร์ตลงไปยังเอกซ์บอกซ์ 360 โดยอโซโบสตูดิโอ
เดอะครูว์ ได้รับเสียงตอบรับผสมผสานกันหลังจากเปิดตัว สื่อชื่นชมการออกแบบโลกภายในเกม แต่ตำหนิการบังคับให้ออนไลน์ตลอดเวลา ทำให้มีข้อผิดพลาดทางเทคนิคต่าง ๆ อินเตอร์เฟซผู้ใช้ที่เข้าใจยาก และการมีไมโครทรานซแอกชัน ตัวเกมขายได้สองล้านฉบับภายในวันที่ 1 มกราคม พ.ศ. 2558 เดอะครูว์ มีภาคเสริมชื่อ ไวด์รัน ซึ่งวางจำหน่ายเมื่อวันที่ 17 พฤศจิกายน พ.ศ. 2558 และมีภาคเสริมอีกตัวหนึ่งชื่อ คอลลิงออลยูนิทส์ ที่เปิดตัวที่งานเกมคอม 2016 และวางจำหน่ายเมื่อวันที่ 29 พฤศจิกายน พ.ศ. 2559 และมีการเปิดตัวเกมภาคต่อในชื่อ เดอะครูว์ 2 ซึ่งได้วางจำหน่ายทั่วโลกเมื่อวันที่ 29 มิถุนายน พ.ศ. 2561 และ เดอะครูว์ มอเตอร์เฟสต์ ซึ่งได้วางจำหน่ายทั่วโลกเมื่อวันที่ 14 กันยายน พ.ศ. 2566
การปิดเซิร์ฟเวอร์และโดนฟ้อง

ในวันที่ 14 ธันวาคม พ.ศ. 2566 ทาง ยูบิซอฟต์ ได้ยกเลิกขายเกม เดอะครูว์ 1 จากร้านค้าทุกแพลตฟอร์ม พร้อมประกาศปิดเซิร์ฟเวอร์ถาวรในวันที่ 31 มีนาคม พ.ศ. 2567 เป็นต้นไป หลังจากนี้จะไม่สามารถเข้าถึงตัวเกมได้อีกต่อไปแล้ว โปรเจกต์พื้นฐานเซิร์ฟเวอร์ที่กำลังจะมีปัญหาและเรื่องลิขสิทธิ์ ในช่วงต้นเดือนเมษายน พ.ศ. 2567 ไม่กี่วันหลังจากการปิดเซิร์ฟเวอร์ถาวรแล้ว ยูบิซอฟต์ ได้เริ่มถอดเกมจากผู้เล่นที่ซื้อเกม เดอะครูว์ 1 โดยไม่ต้องขอเงินคืนหรือดาวน์โหลดไฟล์เกมแต่อย่างใด การถอดเกมโดนถล่มมากนัก ว่าเป็นการวางแบบอย่างที่ไม่ดีสำหรับการเก็บรักษาไว้ และการเป็นเจ้าของวิดีโอเกม โดยเฉพาะอย่างยิ่งเมื่อผู้เล่นค้นพบว่าเกมดังกล่าวมีการเขียนโปรแกรมที่ไม่ได้ใช้งานสำหรับโหมดออฟไลน์
การปิดเซิร์ฟเวอร์และการถอดเกมอาจทำให้ผู้เล่นตรวจสอบการวางระเบิดภาคต่อของเกม เดอะครูว์ 2 และ เดอะครูว์ มอเตอร์เฟสต์ บนสตีม
ในสัปดาห์ของการปิดเซิร์ฟเวอร์ Ross Scott ซึ่งเป็น ยูทูปเบอร์ ผู้สร้างซีรีส์ Machinima Freeman's Mind ได้เปิดตัวโปรเจกต์เริ่มที่เรียกว่า "Stop Killing Games" เพื่อสนับสนุนให้ผู้เล่นยื่นเรื่องร้องเรียนต่อ General Directorate of Competition, Consumption & Repression of Frauds ของฝรั่งเศส ( DGCCRF) เพื่อดำเนินการเกี่ยวกับการปิดวิดีโอเกม รวมถึงการปิดระบบของ เดอะครูว์ 1 ด้วย ในเดือนกรกฎาคม พ.ศ. 2567 โปรเจกต์เริ่มของสก็อตต์กลายเป็นบัตรลงคะแนนที่ใช้งานอยู่ในโปรเจกต์เริ่มของพลเมืองยุโรป โดยกำหนดให้สหภาพยุโรปต้องลงนาม 1 ล้านลายเซ็นเพื่อพิจารณาผ่านกฎหมายที่เกี่ยวข้อง ภายในเวลาไม่กี่สัปดาห์ คำร้องดังกล่าวมีผู้ลงนามมากกว่า 200,000 ลายเซ็น
ในวันที่ 4 พฤศจิกายน 2567 ชาวแคลิฟอร์เนียสองคน ได้แก่ Matthew Cassell และ Alan Liu ซึ่งซื้อสำเนาของเกมจากร้าน GameStop ตามลำดับในต้นปี 2563 และพฤศจิกายน 2561 ได้ยื่นฟ้องคดีแบบกลุ่มต่อ ยูบิซอฟต์ ในศาลแขวงสหรัฐอเมริกาสำหรับเขตตะวันออก ของรัฐแคลิฟอร์เนีย Cassell และ Liu กล่าวหาบริษัทที่ทำให้ผู้เล่นเข้าใจผิดโดยเชื่อว่าการซื้อเกมของพวกเขาเป็นแบบถาวร แทนที่จะซื้อลิขสิทธิ์แบบจำกัด และสำหรับ "การแสดงที่เป็นเท็จ" ว่าสำเนาทางกายภาพมีไฟล์ของเกมแทนที่จะเป็นเพียงกุญแจในการปลดล็อค DRM สำหรับเกมนี้ ในการร้องเรียนที่ยื่นฟ้อง ทั้งสองได้เปรียบเทียบการปิดเซิร์ฟเวอร์ของเกมกับบุคคลที่ซื้อเครื่องพินบอลและวางไว้ในบ้านของตน เพียงเพื่อจะพบว่าหลายปีให้หลัง จู่ๆ ชิ้นส่วนต่างๆ ของเกมก็ถูกถอดออก รวมถึง "พาย" (ตีนกบ) ด้วย เบาะสำหรับปักเข็ม กันชน และ "จอภาพที่ให้คะแนนสูงสุดของคุณอย่างภาคภูมิใจ" โดยผู้ผลิตเครื่องพินบอลเอง ทำให้ไม่สามารถเล่นได้
การปิดเซิร์ฟเวอร์และโดนฟ้อง > การฟื้นคืนชีพของแฟนๆ

หลังจากเกมที่ปิดเซิฟเวอร์ถาวรไปแล้ว ก็ได้มีการพยายามทำให้เกมกลับมาใช้งานได้อีกครั้ง กลุ่มแฟน ๆ ที่รู้จักกันในชื่อ "The Crew Unlimited" ซึ่งเกี่ยวข้องกับโปรเจกต์ "Stop Killing Games" กำลังพัฒนา Server Emulator ซึ่งทำให้เกมดังกล่าวสามารถเล่นแบบออฟไลน์ได้ โดยเดิมมีกำหนดปล่อยในเดือนธันวาคม 2567 (แต่โดนเลื่อนออกไปตั้งแต่นั้นมา ถึง "ต้นปี 2568") นอกจากนี้ยังมีการวางแผนการฟื้นฟูบริการออนไลน์ในภายหลังอีกด้วย
ตัวเกม

เดอะครูว์ เป็นเกมแนวแข่งรถโอเพ่นเวอร์ด ภายในโลกของสหรัฐอเมริกาภาคพื้นทวีปขนาดย่อส่วนที่สร้างขึ้นใหม่ แผนที่ในเกมแบ่งออกเป็นห้าภูมิภา มิดเวสต์ ชายฝั่งตะวันออก ภาคใต้ เมาเทนสเตทส์ และชายฝั่งตะวันตก แต่ละภูมิภาคมีลักษณะทางภูมิประเทศเฉพาะของตัวเอง หกนครขนาดใหญ่สามารถพบได้ในเกม ดีทรอยต์และชิคาโกในมิดเวสต์ นครนิวยอร์กในชายฝั่งตะวันออก ไมแอมีในภาคใต้ ลาสเวกัสในเมาเทนสเตทส์ และลอสแอนเจลิสในชายฝั่งตะวันตก นครอื่นๆ มากมาย เช่น เซนต์หลุยส์ วอชิงตัน ดี.ซี. นิวออร์ลีนส์ แดลลัส ซอลต์เลกซิตี แซนตาเฟ ซานฟรานซิสโก และซีแอตเทิล สามารถพบได้ในเกม นอกจากนี้ยังมีนครขนาดเล็กมากกว่า 30 แห่งพบได้ตามชนบท เช่น แนชวิลล์ นอร์ฟอล์ก และอื่น ๆ การขับขี่ในเกมจากชายฝั่งไปยังอีกชายฝั่งหนึ่งจะต้องใช้เวลาในโลกความเป็นจริงราวๆ 45 นาที
เนื้อเรื่อง

เรื่องราวเริ่มต้นขึ้นเมื่อ อเล็กซ์ เทย์เลอร์ (พากย์โดย ทรอย เบเคอร์) กำลังถูกตำรวจตามล่าใกล้ดีทรอยต์ หลังจากหนีตำรวจสำเร็จ พบรถเชฟโรเลตแคมมาโรที่แฮรี่ทิ้งไว้ให้ แฮรี่กล่าวว่าพี่ชายของอเล็กซ์ และผู้ก่อตั้งชมรมไฟว์เทนมอเตอร์คลับ ชื่อเดย์ตัน ต้องการจะพบตัว เดย์ตันขอร้องให้อเล็กซ์ขับพาเขาไปส่งที่สะพานเอมบาสสาดอร์บริดจ์ เมื่อไปถึง เดย์ตันขอให้อเล็กซ์ก้มหัวลงต่ำ รถฟอร์ดจีทีโผล่มา เดย์ตันไปคุยกับเจ้าของรถคันดังกล่าวก่อนจะเดินกลับไปที่แคมราโร แต่ก่อนจะเดินกลับได้ คนขับรถฟอร์ดยิงเดย์ตันแล้วหนีไป อเล็กซ์รีบไปดูเดย์ตันทันที แต่กลับโดนตำรวจจับกุมและเดย์ตันถูกปล่อยให้เสียชีวิต อเล็กซ์กล่าวหาว่าฆาตกรรมเดย์ตันโดยเจ้าหน้าที่พิเศษ บิล โคเบิร์น จากสำนักงานสอบสวนกลาง และถูกตัดสินจำคุก
ห้าปีถัดมา อเล็กซ์พบกับเจ้าหน้าที่สำนักงานสอบสวนกลาง โซอี้ วินเทอรส์ เพื่อรับทราบว่าจะได้รับการปล่อยตัวชั่วคราวหากอเล็กซ์ยินดีที่จะร่วมมือกับสำนักงานสอบสวนกลางเพื่อเปิดโปงการทุจริตของโคเบิร์น และหาความจริงในการฆาตกรรมของเดย์ตัน โดยอเล็กซ์จะต้องแฝงตัวเข้าไปในไฟว์เทนมอเตอร์คลับ และเลื่อนระดับของตัวเองในชมรม เพื่อให้อเล็กซ์แก้แค้นโคเบิร์นและส่งตัวมาให้โซอี้ได้ และสุดท้ายก็พบฆาตกรของพี่ชายของเขา ซึ่งเป็นผู้นำคนใหม่ของชมรม เดนนิส "ชิฟ" เจฟเฟอร์สัน
ทัมใจ

ปฏิทินจากยาทัมใจ พ.ศ. 2484
ทัมใจ เป็นยี่ห้อของยาแอสไพรินชนิดผงของประเทศไทย ปัจจุบันผลิตโดย บริษัท โอสถสภา จำกัด ทัมใจเป็นยาที่เป็นที่รู้จักของคนไทยมากกว่า 60 ปี มียอดขายกว่า 400 ล้านซอง ซึ่งในสมัยก่อนใช้ชื่อว่า "ทันใจ" ต่อมาภายหลังเปลี่ยนเป็น "ทัมใจ" ทัมใจเคยมีส่วนผสมของคาเฟอีนมาก่อน สำนักงานคณะกรรมการอาหารและยาจึงเข้ามาควบคุมมิให้มีคาเฟอีนอยู่ในสูตรยา
ตำบลมะขามหย่ง

| ตำบลมะขามหย่ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Makham Yong
ตำบลมะขามหย่งที่ตั้งของตำบลมะขามหย่ง
พิกัด: 13°22′18.2″N 100°59′24.0″E﻿ / ﻿13.371722°N 100.990000°E﻿ / 13.371722; 100.990000
ประเทศ: ไทย
จังหวัด: ชลบุรี
อำเภอ: เมืองชลบุรี
ประชากร (2566)
 • ทั้งหมด: 5,014 คน
รหัสไปรษณีย์ : 20000
รหัสภูมิศาสตร์: 200102
 ส่วนหนึ่งของสารานุกรมประเทศไทย
มะขามหย่ง เป็นตำบลหนึ่งในอำเภอเมืองชลบุรี จังหวัดชลบุรี พื้นที่ตำบลอยู่ในความรับผิดชอบของเทศบาลเมืองชลบุรี
ประวัติ

เดิมพื้นที่บริเวณตลาดทรัพย์สินเป็นที่ดินของกองทัพเรือ บริเวณนั้นจะมีต้นมะขามเก่าแก่ต้นหนึ่งขึ้นอยู่รากของมันหย่งขึ้นเนื่องจากถูกน้ำทะเลเซาะเอนลงแต่ไม่ล้ม จนกลายเป็นเอกลักษณ์ของพื้นที่บริเวณนั้น ชาวบ้านจึงเรียกบริเวณนี้ว่า บ้านมะขามหย่ง ตามรากของมะขามที่หย่งขึ้น และกลายเป็นชื่อของตำบลในปัจจุบัน
ที่ตั้งและอาณาเขต

ตำบลมะขามหย่งมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดกับตำบลบ้านโขด (อำเภอเมืองชลบุรี)
ทิศตะวันออก ติดกับตำบลบ้านสวน (อำเภอเมืองชลบุรี)
ทิศใต้ ติดกับตำบลบางปลาสร้อย (อำเภอเมืองชลบุรี)
ทิศตะวันตก ติดกับอ่าวไทย
ชุมชน

ชุมชนในตำบลมะขามหย่งมี 6 ชุมชน ได้แก่
ชุมชนเสริมสันติ
ชุมชนไกรเกรียงยุค
ชุมชนศรีนิคม
ชุมชนตรอกก๊วน
ชุมชนสองวัดทรัพย์สินร่วมใจ
ชุมชนรวมใจชาวมะขามหย่ง
ประชากร

จากการสำรวจเมื่อปี พ.ศ. 2566 ตำบลมะขามหย่งมีประชากรทั้งสิ้น 5,014 คน รายละเอียดตามตารางมีดังนี้
| ส่วน | ชาย | หญิง | รวม | จำนวนบ้าน |
| --- | --- | --- | --- | --- |
| ตำบลมะขามหย่ง | 2,398 | 2,616 | 5,014 | 2,528 |
| รวม | 2,398 | 2,616 | 5,014 | 2,528 |
ที่มา: สำนักบริหารการทะเบียน กรมการปกครอง
สถานที่สำคัญ

วัดอุทยานนที
วัดกลาง
วัดเครือวัลย์
คริสตจักรชลบุรี ภาค 7
แหล่งข้อมูลอื่น

เว็บไซต์เทศบาลเมืองชลบุรี
| ด ค กตำบลในจังหวัดชลบุรี |
| --- | --- | --- |
| อำเภอเมืองชลบุรี |  คลองตำหรุ  ดอนหัวฬ่อ  นาป่า  บางทราย  บางปลาสร้อย  บ้านโขด  บ้านปึก  บ้านสวน  มะขามหย่ง  สำนักบก  เสม็ด  แสนสุข  หนองข้างคอก  หนองไม้แดง  หนองรี  ห้วยกะปิ  เหมือง  อ่างศิลา  |  |
| อำเภอบ้านบึง |  คลองกิ่ว  บ้านบึง  มาบไผ่  หนองชาก  หนองซ้ำซาก  หนองบอนแดง  หนองไผ่แก้ว  หนองอิรุณ  |  |
| อำเภอหนองใหญ่ |  เขาซก  คลองพลู  หนองเสือช้าง  หนองใหญ่  ห้างสูง  |  |
| อำเภอบางละมุง |  เขาไม้แก้ว  ตะเคียนเตี้ย  นาเกลือ  บางละมุง  โป่ง  ตำบลหนองปรือ  หนองปลาไหล  ห้วยใหญ่  |  |
| อำเภอพานทอง |  โคกขี้หนอน  บ้านเก่า  พานทอง  มาบโป่ง  หนองกะขะ  หนองตำลึง  หนองหงษ์  หน้าประดู่  |  |
| อำเภอพนัสนิคม |  กุฎโง้ง  โคกเพลาะ  ท่าข้าม  ทุ่งขวาง  นามะตูม  หมอนนาง  นาวังหิน  บ้านช้าง  บ้านเซิด  พนัสนิคม  ไร่หลักทอง  วัดโบสถ์  วัดหลวง  สระสี่เหลี่ยม  หนองขยาด  หนองปรือ  หนองเหียง  หน้าพระธาตุ  หัวถนน  |  |
| อำเภอศรีราชา |  เขาคันทรง  ทุ่งสุขลา  บ่อวิน  บางพระ  บึง  ศรีราชา  สุรศักดิ์  หนองขาม  |  |
| อำเภอเกาะสีชัง |  ท่าเทววงษ์  |  |
| อำเภอสัตหีบ |  นาจอมเทียน  บางเสร่  พลูตาหลวง  สัตหีบ  แสมสาร  |  |
| อำเภอบ่อทอง |  เกษตรสุวรรณ  ธาตุทอง  บ่อกวางทอง  บ่อทอง  พลวงทอง  วัดสุวรรณ  |  |
| อำเภอเกาะจันทร์ |  เกาะจันทร์  ท่าบุญมี  |  |
อัณฑะ

| อัณฑะ |
| --- | --- |
ภาพโครงสร้างภายในของอัณฑะ
แผนภาพแสดงลักษณะภายนอกและโครงสร้างโดยรอบของอัณฑะในผู้ชายวัยผู้ใหญ่
รายละเอียด
หลอดเลือดแดง: หลอดเลือดแดงอัณฑะ
หลอดเลือดดำ: หลอดเลือดดำอัณฑะ, ข่ายหลอดเลือดดำแพมพินีฟอร์ม
ประสาท: ข่ายประสาทอัณฑะ
น้ำเหลือง: ต่อมน้ำเหลืองเอว
ตัวระบุ
ภาษาละติน: testis
MeSH: D013737
TA98: A09.3.01.001
TA2: 3576
FMA: 7210
อภิธานศัพท์กายวิภาคศาสตร์[แก้ไขบนวิกิสนเทศ]
ภาพเคลื่อนไหวของการเคลื่อนของตัวอสุจิจากจุดกำเนิดในฐานะเซลล์สืบพันธุ์ต้นกำเนิดไปจนออกจากหลอดนำอสุจิ  A) หลอดเลือด; B) หัวของเอพิดิไดมิส; C) ท่อนำออก; D) หลอดสร้างอสุจิ; E) ผิวด้านในของทูนิกา วาจินาลิส; F) ผิวด้านนอกของทูนิกา วาจินาลิส; G) โพรงของทูนิกา วาจินาลิส; H) ทูนิกา อัลบูจิเนีย; I) กลีบย่อยของอัณฑะ; J) หางของเอพิดิไดมิส; K) ตัวของเอพิดิไดมิส; L) เมดิแอสตินัม; M) หลอดนำอสุจิ
อัณฑะ (มาจากรากศัพท์ภาษาบาลีและสันสกฤต หมายถึง ไข่; อังกฤษ: testicle หรือ testis (เอกพจน์), testes (พหูพจน์)) เป็นต่อมระบบสืบพันธุ์หรือต่อมบ่งเพศของเพศชายในสัตว์ทุกชนิดรวมถึงมนุษย์ เป็นอวัยวะกำเนิดเดียวกันกับรังไข่ในเพศหญิง อัณฑะมีหน้าที่สร้างทั้งตัวอสุจิและฮอร์โมนเพศชาย โดยมีฮอร์โมนเทสโทสเตอโรนเป็นหลัก ซึ่งการปล่อยนั้นจะถูกควบคุมโดยลูติไนซิงฮอร์โมนของต่อมใต้สมองส่วนหน้า ในขณะที่การสร้างอสุจินั้นถูกควบคุมโดยทั้งฮอร์โมนกระตุ้นต่อมน้อยของต่อมใต้สมองส่วนหน้าและฮอร์โมนเทสโทสเตอโรนของต่อมบ่งเพศ
โครงสร้าง > ลักษณะปรากฏ

เพศชายมีอัณฑะสองข้างขนาดใกล้เคียงกันอยู่ภายในถุงอัณฑะ ซึ่งเป็นส่วนที่ขยายต่อเนื่องมาจากผนังช่องท้อง ความไม่สมดุลของถุงอัณฑะหรือการที่อัณฑะข้างหนึ่งยื่นลงไปในถุงอัณฑะมากกว่าอีกข้างหนึ่งถือเป็นเรื่องปกติ เนื่องมาจากความแตกต่างในด้านกายวิภาคของระบบหลอดเลือด ซึ่งผู้ชายร้อยละ 85 จะมีอัณฑะข้างขวาห้อยต่ำกว่าข้างซ้าย
โครงสร้าง > การวัดและปริมาตร

ปริมาตรของอัณฑะสามารถประมาณได้โดยการคลำตรวจและการเทียบกับทรงรีที่ทราบขนาด อีกวิธีหนึ่งคือการใช้เครื่องมือวัดขนาด (ออร์คิโดมิเตอร์) หรือไม้บรรทัดวัดบนตัวบุคคลหรือบนภาพอัลตราซาวด์ซึ่งวัดได้ทั้งสามแกน (ความยาว ความลึก และ ความกว้าง) โดยการวัดเหล่านี้สามารถนำมาใช้ในการคำนวณปริมาตรได้ผ่านสูตรปริมาตรทรงรี:
อย่างไรก็ตาม การคำนวณปริมาตรจริงของอัณฑะที่แม่นยำสามารถหาได้จากสูตร:
ขนาดอัณฑะผู้ใหญ่เฉลี่ยสามารถวัดได้ถึง 5 × 2 × 3 ซm (2 × 3⁄4 × 1 1⁄4 in) โดยมาตราแทนเนอร์สำหรับช่วงการเจริญเต็มที่ของอวัยวะสืบพันธุ์เพศชายกำหนดระยะการเจริญเต็มที่ตามปริมาตรที่คำนวณได้ ตั้งแต่ช่วงระยะที่ 1 ปริมาตรน้อยกว่า 1.5 cm3 ไปจนถึงช่วงระยะที่ 5 ปริมาตรมากกว่า 20 cm3 ปริมาตรปกติจะอยู่ที่ 15 ถึง 25 cm3 และมีค่าเฉลี่ยที่ 18 cm3 ต่ออัณฑะ (ช่วง 12–30 cm3)
จำนวนตัวอสุจิที่มนุษย์สร้างขึ้นในวัยผู้ใหญ่นั้นจะแปรผันตรงกับปริมาตรของอัณฑะ เนื่องจากอัณฑะที่ใหญ่ขึ้นจะมีหลอดสร้างอสุจิและเซลล์เซอร์โตลีที่มากกว่า ด้วยเหตุนี้ ผู้ชายที่มีอัณฑะขนาดใหญ่จะผลิตเซลล์อสุจิเฉลี่ยมากกว่าในแต่ละการหลั่งน้ำอสุจิ เนื่องจากปริมาตรของอัณฑะมีความสัมพันธ์เชิงบวกกับโครงร่างของน้ำอสุจิ
โครงสร้าง > โครงสร้างภายใน > ระบบท่อ

อัณฑะถูกห่อหุ้มด้วยเปลือกเส้นใยที่เหนียว เรียกว่า ทูนิกา อัลบูจิเนีย ใต้ทูนิกา อัลบูจิเนียจะมีหลอดขดที่ละเอียดเป็นจำนวนมาก เรียกว่า หลอดสร้างอสุจิ หลอดเหล่านี้บุด้วยชั้นของเซลล์ (เซลล์สืบพันธุ์) ที่พัฒนาไปเป็นเซลล์อสุจิ (หรือเรียกอีกอย่างว่า สเปอร์มาโทซูน หรือ เซลล์สืบพันธุ์เพศชาย) ตั้งแต่จากวัยเริ่มเจริญพันธุ์ไปจนถึงวัยชรา ตัวอสุจิที่กำลังพัฒนาจะเคลื่อนไปตามหลอดสร้างอสุจิไปยังรีตี เทสทิส ซึ่งตั้งอยู่ในผนังกลางอัณฑะ จากนั้นไปยังท่อนำออก และไปยังเอพิดิไดมิสที่ซึ่งเซลล์อสุจิที่เกิดขึ้นใหม่จะเจริญเติมที่ (การสร้างสเปิร์ม) ตัวอสุจิจะเคลื่อนเข้าสู่หลอดนำอสุจิ และในที่สุดก็จะถูกขับออกทางท่อปัสสาวะ และออกทางรูปัสสาวะผ่านการหดตัวของกล้ามเนื้อ